
1. Abrevieri

Ac – Anticorp
Ag – Antigen
Ac anti LKM 1 – Ac antimicrozomiali (liver-kidney microsome type 1 antibodies)
AFP - Alfafetoproteina
ALT – Alanilaminotransferaza 
AST – Aspartataminotransferaza
ANA – Anticorpi antinucleari
ANCA - Anticorpi Anti-Citoplasma Neutrofilelor
ASMA – Anticorpi anti celulă musculară netedă
CK - Creatinkinaza
CMV – Citomegalovirus
CT – Computer Tomografie
EBV – Epstein Barr Virus
EEG – Electroencefalogramă
EKG - Electrocardiogramă
FAL – Fosfataza Alcalină
GGT – Gama-glutamiltranspeptidaza
HLA - Antigenul Leucocitar Uman
HSV – Herpes Simplex Virsu
IHA- Insuficiența Hepatică Acută
INR – International Normalised Ratio
IRM – Imagistica prin Rezonanță Magnetică
LDH – Lactat Dehidrogenaza
PCR – Polymerase chain reaction
PT – Timp de protrombină
VHA – Virusul hepatitic A
VHB – Virusul hepatitic B
VHC – Virusul hepatitic C
VZV – Virusul Varicelo-Zosterian


2. Introducere, obiectivul ghidului  
Insuficiența hepatică acută (IHA) reprezintă o urgență medicală majoră caracterizată prin instalarea rapidă a disfuncției hepatice, manifestată prin coagulopatie și encefalopatie hepatică la pacienții fără boală hepatică cronică cunoscută și care, în absența unui diagnostic precoce și a unui management prompt - deseori, multidisciplinar - poate avea evoluție rapid progresivă nefavorabilă, spre insuficiență multiplă de organ și deces. 
Prezentul ghid are ca obiectiv standardizarea abordării diagnostice și terapeutice a pacienților cu IHA, în concordanță cu dovezile științifice actuale și cu posibilitățile de aplicare în practica medicală din România. Ghidul urmărește facilitarea recunoașterii precoce a pacienților cu risc crescut, optimizarea managementului complicațiilor și definirea criteriilor de transfer către centre specializate și de evaluare pentru transplant hepatic.
De asemenea, ghidul își propune să reducă variabilitatea practicii clinice și să susțină o abordare multidisciplinară, implicând specialiști din gastroenterologie, hepatologie, terapie intensivă, medicină de urgență, boli infecțioase și chirurgie de transplant hepatic.
[bookmark: _Toc230110367]3. Metodologie

Elaborarea prezentului ghid s-a bazat pe analiza și integrarea celor mai relevante dovezi științifice disponibile privind diagnosticul și managementul IHA publicate în literatura de specialitate în ultimii ani. Recomandările formulate sunt în concordanță cu ghidurile și documentele de consens internaționale elaborate de European Association for the Study of the Liver, American Association for the Study of Liver Diseases, precum și cu alte recomandări ale societăților științifice de profil, cât și cu opiniile experților în domeniu.
Procesul de elaborare a inclus analiza critică a datelor din studii clinice, meta-analize, consensuri internaționale și ghiduri de practică medicală relevante, cu adaptarea recomandărilor la particularitățile sistemului medical din România și la resursele disponibile la nivel național.
Prezentul ghid are rol orientativ și nu poate acoperi toate situațiile clinice particulare, comorbiditățile asociate sau protocoalele locale de îngrijire medicală. De asemenea, nu își propune să fie exhaustiv în ceea ce privește toate opțiunile de management disponibile și nu substituie responsabilitatea profesională individuală a medicului în luarea deciziilor clinice adecvate pentru fiecare pacient, în funcție de contextul clinic specific.
[bookmark: _Toc230110368]4. Definiția bolii

IHA este o entitate clinică ce se exprimă prin apariția encefalopatiei hepatice și a tulburărilor de coagulare (INR peste 1,5) la pacienții fără afecțiuni hepatice preexistente, în primele 26 de săptămâni de la debutul bolii (de obicei, al icterului); poate fi indusă de o multitudine de agenți etiologici ce produc necroze hepatocitare extinse, iar în absența unui tratament prompt, asociază un prognostic nefavorabil (1). Deși diagnosticul acestei afecțiuni se stabilește la pacienții fără boli hepatice preexistente, există câteva excepții: prezentarea acută a bolii Wilson (la care ciroza subiacentă poate fi prezentă), a hepatitei autoimune, transmiterea verticală a virusului hepatitic B sau reactivarea acestuia, cu condiția ca aceste afecțiuni să fi fost diagnosticate în ultimele 26 de săptămâni.
Totodată, pacienții cu hepatită alcoolică severă pot dezvolta o formă particulară de IHA (acute-on-chronic liver failure), însă aceasta survine pe fondul unor modificări hepatice preexistente, majoritatea fiind consumatori cronici de băuturi alcoolice.
[bookmark: _Toc230110369]5. Tabloul clinic al bolii:

În general, simptomele de prezentare sunt nespecifice (fatigabilitate) sau digestive (inapetență, vărsături, prurit, icter, disconfort la nivelul hipocondrului drept) (2). 
Anamneza rămâne importantă, aceasta stabilind cât mai exact momentul cât și contextul instalării icterului sclerotegumentar (consum de băuturi alcoolice, utilizare de medicamente hepatotoxice, suplimente alimentare, posttransfuzional). 
La examenul obiectiv, sunt prezente semnele de encefalopatie hepatică: inversarea ritmului nictemeral, flapping tremor sau diferite stadii de comă (Tabel 1). Un element important ce trebuie apreciat în cursul examenului obiectiv este prezența/absența edemului cerebral (3), prin modificările reactivității pupilare induse de acesta (absente în stadiul I, hiperreactive în stadiile II și III, respectiv, hipo/areactive – midriază fixă în stadiul IV) (4). De asemenea, hipertensiunea intracraniană produsă de edemul cerebral determină bradicardie, creșterea tensiunii arteriale, depresie respiratorie (triada Cushing), convulsii. 
Tabel 1. Gradele encefalopatiei hepatice (5)
	Grad
	Status mental
	Asterixis
	EEG

	I
	Euforie/Depresie
Confuzie ușoară
Vorbire lentă/dizartrică
Tulburări ale somnului
	Prezent sau absent
	De obicei, normal

	II
	Letargie
Confuzie moderată
	Prezent
	Anormal

	III
	Confuzie marcată
Vorbire incoerentă
Somnolent, dar se trezește la stimuli
	Prezent
	Anormal

	IV
	Comă
	Absent
	Anormal



Nu în ultimul rând, în funcție de agentul etiologic ce a condus la apariția IHA, examenul obiectiv poate identifica:
            - icter (lipsește în stadiile inițiale ale toxicității Acetaminofenului);
- leziuni cutanate veziculare, febră – hepatitele virale produse de virusul herpes simplex (6);
- hepatomegalie sau ficat de dimensiuni reduse (indicator al necrozei hepatice semnificative și al unui prognostic sever) cu sau fără disconfort la palparea hipocondrului drept;
- ascită;
- hipotensiune ortostatică.
[bookmark: _Toc230110370]6. Investigatii paraclinice:

Pentru a stabili cât mai rapid diagnosticul în IHA, încă de la internare acestor pacienți li se efectuează o serie de analize serice (ce pot indica severitatea bolii hepatice, etiologia acesteia și posibilele complicații asociate) cât și imagistice (Tabel 2). Testele serice modificate în IHA sunt coagulograma (prelungirea INR-ului peste 1,5 fiind parte a definiției acestui diagnostic, indicând insuficiența hepatocelulară) (7) precum și cele ce evaluează integritatea morfologică a hepatocitelor: transaminazele serice și bilirubina. Transaminazele au, în general, valori marcat crescute, însă acestea nu au semnificație prognostică; astfel, normalizarea AST, ALT poate indica, pe de o parte, remiterea insuficienței hepatice (concomitent cu normalizarea coagulogramei și apariția hipofosfatemiei – fosforul fiind utilizat în procesele de regenerare hepatică) (8) sau, pe de altă parte, agravarea acesteia, prin epuizarea resurselor hepatice (în paralel cu agravarea INR-ului și a timpului de protrombină). Deși pacienții prezintă INR modificat, testele de coagulare (trombelastografia) indică faptul că, de multe ori, aceștia nu au un status hipocoagulant și impune prudență în administrarea intempestivă a plasmei (9).  Asociat, pacienții pot dezvolta insuficiența renală acută, care poate apărea (mai ales în intoxicația cu Acetaminofen (4), dar și hipoglicemie, hipopotasemie, acidoza sau alcaloza precum și creșterea LDH. Hemograma poate fi modificată la pacientele însărcinate cu sindrom HELLP (anemie, trombocitopenie) (10). 
Uneori, etiologia IHA poate fi sugerată de pattern-ul testelor hepatice modificate:
- citoliza hepatică marcată, cu valori ale transaminazelor de peste 3500 UI/l și creșterea INR (cu bilirubină normală) sunt întâlnite în intoxicația cu Acetaminofen;
- de asemenea, creșteri marcate ale transaminazelor dar și ale LDH-ului în hepatita ischemică;
- în hepatita cu virus hepatitic B - ALT crește preponderent comparativ cu AST și are valori de peste 2000 UI/l;
- la pacientele cu steatoză acută de sarcină sau sindrom HELLP, citoliza hepatică (sub 1000 UI/l) se însoțește de trombocitopenie;
- în infecția cu virusul Herpes simplex: citoliză marcată, leucopenie, reducerea bilirubinei;
- pacienții cu boala Wilson au deseori anemie hemolitică cu test Coombs negativ, citoliză hepatică (AST mai mare ca ALT), FAL cu valori normale sau subnormal, creșterea creatininei.

Tabel 2. Analize de laborator recomandate la internare (11)
	Pentru evaluarea severității bolii
	 PT, INR sau factor V și evaluarea completă a coagulării, inclusiv fibrinogen



	
	Probe hepatice, inclusiv LDH, bilirubină conjugată și neconjugată, creatinkinază (CK)
Evaluarea funcției renale
· Monitorizarea diurezei
· Ureea scăzută – marker al disfuncției hepatice severe
· Creatinina poate fi dificil de interpretat în contextul hiperbilirubinemiei
Gazometrie arterială și lactat





	Pentru stabilirea etiologiei
Screening toxicologic urinar și dozarea paracetamolului seric
Screening serologic pentru infecții virale
	· 
	· Ag HBs, Ac anti-HBc IgM, viremie VHB, virus delta dacă VHB este pozitiv


· 
	· 
	· Ac anti-VHA IgM


· 
	· 
	· Ac anti-VHE IgM


· 
	· 
	· Ac anti-HSV IgM, anti-VZV IgM, CMV, HSV, EBV, parvovirus și PCR pentru VZV


· 
	· 
	Markeri autoimuni: ANA, ASMA, Ac anti LKM1, imunograma, ANCA, tipare HLA




	Pentru evaluarea complicațiilor
Lipaza, amilaza



Explorările imagistice în IHA sunt nespecifice și sunt utile, mai degrabă, pentru excluderea altor afecțiuni. Ecografia abdominală poate identifica ficat cu aspect cirotic sau tumoral, semne de hipertensiune portală, tromboza venelor hepatice. Tomografia computerizată a abdomenului, de preferat fără substanță de contrast, pentru a preveni compromiterea funcției renale, poate evidenția ficat cu densitate redusă, iar cea cerebrală confirmă prezența edemului cerebral și exclude alte cauze de afectare cerebrală acută. 
[bookmark: _Toc230110371]7. Diagnosticul pozitiv

[bookmark: _Toc230110372]7.1. Diagnosticul IHA

Pentru stabilirea precoce a diagnosticului de IHA este necesar ca medicul să aibă o suspiciune clinică ridicată în fața pacienților cu debut recent al tulburărilor neurologice, icter dar și cu simptome nespecifice (greață, vărsături) la care testele hepatice sunt modificate (INR și timpul de protrombină fiind cele mai importante). 
Astfel, IHA este diagnosticată dacă pacientul prezintă:
· alterarea statusului neurologic (semne de encefalopatie hepatică) cât și
· prelungirea timpului de protrombină (INR ≥ 1.5).
Coroborarea datelor anamnestice cu examenul clinic obiectiv și explorările paraclinice poate stabili diagnosticul și, în 60-80% dintre cazuri, agentul cauzator a cărui identificare este importantă în stabilirea managementului terapeutic ulterior (12). 

[bookmark: _Toc230110373]7.2. Determinarea cauzei IHA

Anamneza poate fi utilă în situația pacienților conștienți, cooperanți, fără encefalopatie hepatică severă; pentru cei din urmă, anamneza aparținătorilor poate fi valoroasă, în măsura în care aduce date referitoare despre momentul instalării simptomatologiei, posibilul agent etiologic declanșator, tratamentele utilizate, antecedentele personale patologice sau consumul de băuturi alcoolice. Astfel, pacienții sau aparținătorii acestora ar trebui să precizeze:
- momentul declanșării simptomatologiei (de exemplu, al vărsăturilor, al icterului, disconfortului la nivelul hipocondrului drept); 
- antecedentele personale patologice: insuficiență cardiacă, sindrom de hipercoagulare, neoplazii, sindroame depresive, tentative anterioare de suicid;
- medicațiile utilizate, inclusiv: OTC (over-the-counter)-urile, suplimentele alimentare și, dacă este posibil, cantitatea și durata utilizării lor;
- informații despre consumul de băuturi alcoolice sau de ciuperci;
- folosirea de Acetaminofen;
- posibilii factori de risc pentru hepatitele acute A sau E, folosirea drogurilor cu administrare i.v., 
- transfuzii de sânge, expunerea sexuală;
- eventual, antecedentele heredocolaterale de boală Wilson.
Examenul obiectiv trebuie realizat rapid și complet în încercarea de a stabili agentul cauzal, evaluând, cu atenție, posibilele modificări tegumentare (culoare, erupții veziculare), ale tensiunii arteriale (la gravidele după săptămâna 20 de sarcină - în suspiciunea de preeclampsie), ale ficatului sau splinei. Nu trebuie să uităm examenul neurologic (uneori, dificil la pacienții cu encefalopatie hepatică severă), ce include atât obiectivarea edemului cerebral cât și examenul corneei la fanta cu lampă (când există suspiciunea de boală Wilson).
Explorările paraclinice trebuie efectuate, de asemenea, rapid și vizează identificarea agentului etiologic cât și determinarea severității IHA. Se realizează teste serologice uzuale (hemograma, teste funcționale hepatice, glicemia, teste ce evaluează funcția renală, electroliții serici, oximetria, amoniemia) dar și teste specifice, precum determinarea concentrației serice de Acetaminofen, a anticorpilor tip IgM pentru hepatitele virale acute, anticorpilor anti VHD la pacienții cu hepatită acută sau cronică VHB, autoanticorpi necesari diagnosticului de hepatită autoimună, ceruloplasmina (utilă în situația pacienților sub 40 de ani, cu anemie hemolitică Coombs negativă, inel Kayser-Fleisher, raport AST/ALT peste 2, scăderea fosfatazei alcaline atunci când există suspiciunea de boală Wilson); se recomandă prudență în interpretarea valorilor ceruloplasminei deoarece aceasta poate fi crescută la pacienții cu IHA, chiar și în absența bolii Wilson.
Investigațiile imagistice ce pot fi utile în diagnosticul etiologic al IHA sunt reprezentate de:
· ecografia abdominală Doppler – poate evidenția semne de hipertensiune portală, ciroză, sindrom Budd-Chiari, stază hepatică, steatoză și are avantajul că poate fi ușor de efectuat, la patul pacientului, fiind larg răspândită si non-invazivă.
· CT abdominal și IRM – pun diagnosticul de certitudine de sindrom Budd-Chiari și sunt mai sensibile decât ecografia abdominală în detectarea neoplasmelor hepatice, dar necesită substanță de contrast ce poate determina injurie renală acută. Prin urmare, este necesară evaluarea funcției renale și a riscului de injectare a substanței de contrast anterior efectuării CT, iar pacientul trebuie să fie stabil hemodinamic în vederea transportului către CT sau IRM.
Dacă testele de laborator și imagistice sus-menționate nu pot identifica agentul etiologic, biopsia hepatică poate fi o alternativă. Deoarece există riscuri legate de realizarea acesteia în contextul tulburărilor de coagulare, se recomandă prudență în timpul acestei proceduri și realizarea pe cale transjugulară. 
Cele mai frecvente cauze de IHA și diagnosticul acestora sunt sintetizate în Tabelul 3.

Tabel 3. Diagnosticul diferențial al cauzelor de IHA (11)
	Etiologie
	Caracteristici sugestive

	Virală
· Virusurile hepatitice A, B, C, D, E
· Virusurile cu tropism hepatic: Epstein Barr, CMV, HSV, Adenovirus
	- Virusul hepatitic C rareori determină IHA (în absența coinfecției cu virusul hepatitic B);
- Virusul hepatitic A, cât și B, determină mai des această complicație;
- Pentru virusul hepatitic D, riscul de dezvoltare a IHA este mai mare în condițiile coinfecției cu virusul hepatitic B decât în cel al suprainfecției;
- Virusul hepatitic E este răspândit în zonele cu endemicitate: Rusia, Pakistan;
- Celelalte virusuri cu tropism hepatic determină IHA preponderent la imunodeprimați;
- Pentru diagnosticul infecției se folosesc teste serologice specifice, ce constau în dozarea antigenelor și anticorpilor de tip IgM specifici.

	Infiltrarea malignă hepatică
	- Istoric de neoplazie;
- Hepatomegalie, cu ficat cu consistență crescută, ce poate fi dureros la palpare și poate prezenta sufluri pe suprafață;
- Fostaza alcalină crescută și markeri tumorali crescuți (AFP).

	Hepatita ischemică
	- Consecință a reducerii perfuziei hepatice la pacienții cu disfuncție cardiacă severă, afecțiuni respiratorii severe, sepsis, sindrom Budd Chiari, boala venoocluzivă, consum de cocaină;
- Creștere marcată a aminotransferazelor, LDH și creatininei, cu normalizare rapidă după stabilizarea hemodinamică.

	Hepatotoxicitate la paracetamol
	- Cea mai comună cauză a IHA în țările dezvoltate;
- Toxicitatea este dependentă de doză;
- Uneori, prin inducerea citocromului P450, Paracetamolul poate deveni toxic hepatic la pacienții cu boală hepatică alcoolică sau în asociere cu tratamentele anticonvulsivante;
- Se înregistrează valori foarte crescute ale aminotransferazelor și bilirubină relativ scăzută;
- Evoluție rapid progresivă;
- Acidoză metabolică și afectare renală;
- Hipofosfatemia poate reprezenta marker de prognostic favorabil, dar necesită corecție.

	Hepatotoxicitate medicamentoasă non-paracetamol indusă:
· antibiotice (Amoxicilina, Ciprofloxacina, Doxiciclina, Tetraciclina);
· antiinflamatorii nesteroidiene (Aspirina);
· antiaritmice (Amiodarona, Fenitoina);
· Isoniazida;
·  suplimentele alimentare.
	- IHA devine manifestă în primele 6 luni de la utilizarea lor
- Evoluția este subacută și poate mima, clinic și imagistic, ciroza hepatică.


	Sindrom Budd–Chiari acut
		



	- Durere abdominală, ascită și hepatomegalie;
- Absența fluxului venos hepatic și inversarea fluxului portal la ecografie Doppler.




	Boala Wilson
	- Pacient tânăr cu anemie hemolitică Coombs negativă;
- Raport bilirubină/fosfatază alcalină crescut;
- Acid uric seric scăzut și cupru urinar marcat crescut;
- Inel Kayser–Fleischer.

	Intoxicația cu ciuperci
	- Simptomatologie gastrointestinală severă după ingestie, urmată de apariția precoce a insuficienței renale acute.

	Hepatită autoimună
	- Debut de obicei subacut; 
- Pot fi prezenți autoanticorpi pozitivi, hipergamaglobulinemie și pattern limfocitar caracteristic, comparativ cu etiologiile virale sau seronegative.



[bookmark: _Toc230110374]7.3. Clasificarea IHA

În funcție de intervalul de timp dintre apariția icterului și instalarea encefalopatiei hepatice se folosesc, în practică, două clasificări diferite (13).
I. Sistemul O'Grady împarte IHA în trei forme clinice diferite:
a) hiperacută – când encefalopatia hepatică se instalează în prima săptămână după apariția icterului,
b) acută, când aceasta se manifestă între prima și cea de a patra săptămână de la debutul icterului,
c) subacută, când encefalopatia se instalează la 4 săptămâni (4-12 săptămâni) după icter (vezi Figura nr. 1 - Clasificarea O'Grady a insuficienței hepatice acute);
Nr. de săptămâni de la instalarea icterului până la apariția encefalopatiei hepatice
0
Săpt. 12
Săpt. 4

SUBACUTĂ
ACUTĂ
HIPERACUTĂ


Săpt. 1


Figura nr.  1 - Clasificarea O'Grady a insuficienței hepatice acute


Această clasificare are valoare prognostică și indică faptul că pacienții cu forme hiperacute, uzual induse de ingestia de paracetamol sau hepatitele acute virale, cu encefalopatie hepatică rapid apărută după icter și coagulogramă modificată au prognosticul cel mai bun chiar și în absența transplantului hepatic, după cum cei cu forme subacute, confundate deseori cu bolile hepatice cronice, la care encefalopatia și coagulograma se modifică progresiv, au deseori prognostic rezervat, transplantul hepatic fiind o necesitate absolută pentru aceștia (reacții idiosincratice după diferite medicamente).
II. Sistemul Bernuau – împarte IHA în forma fulminantă (în care encefalopatia apare la 2 săptămâni după instalarea icterului) și subfulminantă (encefalopatia se obiectivează după 2 săptămâni de la apariția icterului sclerotegumentar (Figura 2 - Clasificarea Bernuau a IHA).
SUBFULMINANTĂ
Săpt. 2
FULMINANTĂ
Nr. De săptămâni de la instalarea icterului până la apariția encefalopatiei hepatice
0
Săpt. 12





Figura nr.  2 - Clasificarea Bernuau a insuficienței hepatice acute

	La momentul suspiciunii diagnosticului de IHA, este necesară instituirea promptă a unor măsuri esențiale de evaluare și management inițial (Tabelul 4). Se recomandă discutarea precoce a cazului cu un centru de hepatologie și transplant hepatic, chiar și în situațiile în care transferul pacientului nu este indicat imediat (11).

Tabelul 4. Măsuri imediate la prezentarea pacientului cu IHA (11)
	1
	La pacienții cu leziune hepatică acută severă, se recomandă monitorizarea atentă pentru apariția oricărui semn de encefalopatie hepatică.

	2
	Trebuie exclusă prezența cirozei hepatice, a afectării hepatice induse de alcool sau a infiltrării maligne hepatice.

	3
	Se va evalua existența contraindicațiilor pentru transplant hepatic de urgență; identificarea acestora nu trebuie să împiedice transferul către un centru terțiar specializat.

	4
	Stabilirea etiologiei permite instituirea precoce a tratamentului specific și facilitează evaluarea prognostică.

	5
	Se recomandă transferul precoce către o unitate specializată dacă pacientul prezintă INR >1,5 asociat cu encefalopatie hepatică sau alți factori de prognostic nefavorabil.

	6
	Este recomandată discutarea precoce a cazului cu un centru de transplant hepatic, chiar dacă transferul nu este necesar în acel moment.

Principala entitate clinică de care trebuie diferențiată insuficiența hepatică acută este hepatita acută severă, de orice cauză; în timp ce pacienții cu hepatită acută severă pot prezenta icter și modificarea coagulogramei, encefalopatia hepatică nu este prezentă la acești pacienți. Astfel, prognosticul este, de cele mai multe ori, favorabil, spre deosebire de cei cu insuficiență hepatică acută a căror evoluție este imprevizibilă, iar prognosticul rezervat (4). 
Pacienții cu hepatită alcoolică severă pot evolua spre IHA, pe parcursul câtorva săptămâni sau luni (14). De cele mai multe ori, aceștia sunt consumatori cronici de băuturi alcoolice și prezintă leziuni hepatice preexistente; de aceea, ei dezvoltă o formă specială, de acutizare a hepatopatiei cronice, denumită acute-on chronic liver failure (15). În practică, diferențierea celor două entități este importantă și din punct de vedere al managementului terapeutic, pacienții cu hepatită alcoolică severă beneficiind de corticoterapie (nu și cei cu insuficiență hepatică acută), după cum transplantul hepatic este indicat și prioritizat pentru cei din urmă. Un pacient consumator de băuturi alcoolice poate dezvolta IHA și în contextul utilizării de paracetamol (alcoolul potențând toxicitatea acetaminofenului). 
Nu în ultimul rând, IHA trebuie să fie diferențiată de boala Wilson (dizartrie, tremor, parkinsonism – ce pot preceda apariția manifestărilor hepatice).
În plus, în cazul pacientului cu IHA, diagnosticul diferențial este și cel al etiologiei IHA (Tabel 3).
[bookmark: _Toc230110377]9. Tratamentul IHA
a) Prevenția IHA
Prevenția IHA indusă de medicamente se poate realiza prin aplicarea unor măsuri de educare a pacienților în ceea ce privește consumul de Paracetamol (dozele zilnic maxim admise, riscurile crescute determinate de asocierea acestuia cu consumul de băuturi alcoolice) sau prin monitorizarea periodică a testelor hepatice, în contextul utilizării unor medicamente cu potential hepatotoxic cunoscut. De asemenea, vaccinarea populației împotriva virusurilor hepatitice A și B, evitarea consumului de ciuperci, tratamentul precoce al șocului, al sepsisului pot fi utile.
b) Tratamentul IHA
Obiectivele terapeutice în IHA cuprind:
· identificarea și îndepărtarea agentului etiologic declanșator,
· prevenția progresiei leziunilor hepatice,
· menținerea echilibrului hemodinamic,
· prevenirea și managementul prompt al complicațiilor,
· identificarea precoce a pacienților la care transplantul hepatic este singura soluție de tratament.
Imediat după stabilirea diagnosticului, pacienții cu IHA trebuie spitalizați de urgență în secția de Terapie Intensivă, ideal într-un centru în care transplantul hepatic să poată fi realizat (chiar dacă simptomatologia nu este foarte severă la momentul prezentării) (16). Se recomandă, de asemenea, ca pacientul să se afle într-un salon în care zgomotele să fie reduse pe cât posibil deoarece sunetele puternice (inclusiv cele determinate de monitoare sau alarme) pot induce creșterea presiunii intracerebrale. Monitorizarea funcțiilor vitale este importanta, iar examenul neurologic se impune a fi realizat chiar și din două în două ore; asociat examenului clinic, testele de sânge trebuie repetate, uneori, de trei ori/zi (hemograma, gazometria, glicemia, electroliții, creatinina, coagulograma); creșterea amoniemiei peste 150 microg/dl indică un risc ridicat de herniere cerebrală (16). Zilnic, se pot efectua transaminazele și bilirubina; scăderea valorilor serice ale transaminazelor poate sugera fie vindecarea (asociată și cu normalizarea bilirubinei, respectiv scăderea INR), fie epuizarea hepatică prin distrugere hepatocitară semnificativă (când bilirubina, cât și INR-ul cresc) (16).
Tratamentul IHA cuprinde, de obicei, trei paliere diferite care trebuie utilizate aproape concomitent:
I. Măsuri generale– se adresează refacerii echilibrului volemic, prevenirii hemoragiilor digestive și a infecțiilor;
II. Tratamentul etiologic;
III. Tratamentul complicațiilor.

[bookmark: _Toc230110378]9.1. Măsuri generale de tratament

Dacă pacienții prezintă hipotensiune (de obicei, prin marcată vasodilatație periferică, reducerea aportului hidric oral sau extravazarea lichidelor în spațiul extracelular) trebuie hidratați parenteral (de obicei cu clorură de sodiu 0,9%), concomitent cu refacerea echilibrului electrolitic (16). Dacă tensiunea nu poate fi menținută în jurul valorii de 75 mmHg, se impune administrarea de Noradrenalină (având beneficii unanim admise, comparativ cu alți agenți vasopresori: nu tahicardizează și nu compromite fluxul sangvin splanchnic) (17). Dacă instabilitatea hemodinamică persistă, se recomandă administrarea de hidrocortizon. Se impune prudență, însă, pentru a nu hiperhidrata pacienții.
N-acetilcisteina este utilizată în tratamentul toxicității induse de paracetamol, însă s-a dovedit benefică și în alte forme de IHA. Unele ghiduri recomandă administrarea N-acetilcisteinei la pacienții cu IHA, indiferent de etiologie (18). Tratamentul cu N-acetilcisteină trebuie inițiat cât mai precoce posibil și întrerupt după aproximativ 5 zile, deoarece după această perioadă răspunsul inflamator sistemic inițial este, în general, depășit, iar efectele antiinflamatorii ale N-acetilcisteinei pot să nu mai fie necesare (11).
Deoarece pacienții cu IHA prezintă modificări ale INR-ului, care nu este foarte fidel în aprecierea riscului hemoragic în acest context, pentru prevenția sângerărilor (care de obicei, aparțin tractului digestiv superior) se recomandă administrarea unui antisecretor gastric. Se impune, de asemenea, prudență în utilizarea plasmei proaspete congelate, ce poate duce la supraîncărcare volemică (19). 
Acești pacienți prezintă un risc ridicat de a dezvolta infecții bacteriene sau fungice. De aceea, trebuie recoltate examene de spută, urină, hemoculturi pentru toți pacienții, chiar daca semnele de infecție nu sunt evidente (11,16, 20); de asemenea, în prezența ascitei, se impune examenul bacteriologic al lichidului de ascită. Nu se recomandă antibioterapia profilactică. În schimb, dacă există semne de infecție, agravarea encefalopatiei hepatice (aparent, fără o cauză clară) sau elemente sugestive de sindrom biologic inflamator sistemic (SIRS) se poate iniția antibioterapia, utilizând antibiotice cu spectru larg (Piperacilină-Tazobactam sau o fluorochinolonă); tototdată, se impune să existe o înaltă suspiciune pentru infecțiile fungice (frecvente la pacienții cu insuficiență hepatică și, deseori, tardiv diagnosticate) (21). 
Nutriția este o componentă importantă în evoluția pacienților cu IHA. Trebuie evitate restricțiile proteice severe, care pot accentua catabolismul proteic. Un aport proteic de circa 60g/zi este rezonabil. Dacă pacienții se pot alimenta, se preferă nutriția orală (4); dacă nu, se recomandă folosirea nutriției parenterale, deoarece plasarea unei sonde nazogastrice s-a demonstrat că poate crește presiunea intracraniană.
Trebuie evitate, de asemenea, medicamentele nefrotoxice, opioidele. Dacă pacienții sunt agitați, se pot administra, cu prudență, benzodiazepine cu acțiune de scurtă durată (16).

Tabel 5. Investigații diagnostice, monitorizarea și managementul standard la internarea pacientului cu IHA
	Evaluare și management la internare

	Recomandări

	Investigații diagnostice
	Recoltare de culturi microbiologice (spută, hemoculturi, urocultură)

	
	Radiografie toracică / EKG / ecografie hepatică

	
	La nevoie, imagistică secțională toraco-abdominală
	



	




	Monitorizare permanentă
	Saturația oxigenului, tensiunea arterială, frecvența cardiacă, frecvența respiratorie, diureza

	
		



	Monitorizarea statusului neurologic




	Management standard la internare
	Administrare de perfuzii cu glucoză 10–20%; țintă glicemică aproximativ 140 mg/dl; menținerea Na între 135–145 mmol/L

	
		



	Profilaxia ulcerului de stres




	
	Restricționarea administrării factorilor de coagulare în absența sângerării active

	
	Administrarea precoce de N-acetilcisteină, inclusiv în cazurile non-induse de paracetamol

	Măsuri preventive
	Evitarea sedativelor

	
	Evitarea medicamentelor hepatotoxice și nefrotoxice

	În cazul encefalopatiei hepatice
	Transferul într-o unitate cu nivel adecvat de îngrijire (ideal terapie intensivă) la apariția primelor tulburări de status mental

	
	Mediu liniștit; poziționarea capului la >30° și în poziție neutră; intubație, ventilație și sedare dacă encefalopatia progresează către comă grad > 3

	
	Prag scăzut pentru inițierea empirică a antibioterapiei în cazul deteriorării hemodinamice și/sau agravării encefalopatiei

	
	În cazul agravării encefalopatiei hepatice, se recomandă intubație și sedare înaintea transferului

	
		



	Asigurarea unui status volemic adecvat și corectarea tulburărilor biochimice (Na, Mg, PO4, K)






[bookmark: _Toc230110379]9.2 Tratamentul etiologic

- Intoxicația cu Acetaminofen
După dozarea serică a Acetaminofenului, tratamentul trebuie început cât mai urgent posibil după o ingestie potențial toxică (peste 7,5 g), chiar și în absența simptomatologiei, care, de altfel, este nespecifică (greață, vărsături) sau poate lipsi mai multe ore după ingestie.
Se poate administra cărbune activ 1g/kg corp, pe cale orală – maxim 50g (în absența contraindicaților), pentru decontaminarea gastrointestinală, dacă pacienții se prezintă în primele 4 ore după ingestie (22). Nu sunt recomandate, de rutină, provocarea vărsăturilor sau lavajul gastric care, așa cum au arătat studiile, au valoare inferioară cărbunelui activ (23).
De obicei, N-acetilcisteina - antidotul Acetaminofenului, ce acționează prin refacerea rezervelor hepatice de glutation - poate fi administrată pacienților cu IHA indusă de Acetaminofen, celor cu forme etiologice mai puțin clare, indeterminate, cât și pacienților cărora nu li se poate efectua transplant hepatic (24). Este necesar să avem o suspiciune ridicată vis-a vis de acest diagnostic, deoarece pentru alcoolici o cantitate de 4 g de Acetaminofen poate fi hepatotoxică. Astfel, administrată în timp util, s-a demonstrat că Acetilcisteina ameliorează net prognosticul și scade mortalitatea (25).
Indicațiile administrării de N-acetilcisteină, antidotul Acetaminofenului, în ingestia unor supradoze sunt următoarele: 
- concentrația serică de Acetaminofen la 4 ore sau mai mult după ingestie (valabil pentru preparatele cu eliberare rapidă) depășește linia tratamentului (așa cum se observă în nomograma de mai jos); de menționat că pentru preparatele cu eliberare lentă este necesară o a doua determinare a concentrației serice de Acetaminofen, pentru a surprinde cel de-al doilea peak);

Figura nr. 3 – Nomograma Rumack-Matthew

- pacienții care, posibil, au ingerat mai mult de 150 mg/kgcorp (circa 7,5 g) și la care nu se poate determina concentrația serică a Acetaminofenului în primele 8 ore de la ingestie;
- pacienții ce nu pot preciza ora ingestiei, dar care au o concentrație serică de Acetaminofen mai mare de 66 micromol/l;
- pacienții ce relatează ingestie de Acetaminofen, fără afectare hepatică;
- pacienții ce menționează ingestie de Acetaminofen, cu prezentare tardivă la camera de garda (mai mult de 24 ore de la ingestie), dar care asociază modificări ale testelor funcționale hepatice.
Pentru eficiență maximă, antidotul trebuie administrat cât mai repede cu putință, ideal în primele 8 ore postingestie, chiar anterior modificării testelor funcționale hepatice (25). Există mai multe scheme terapeutice de administrare a N-acetilcisteinei, cea mai utilizată fiind schema cu administrare pe parcursul a 20-21 de ore, a unei cantități de 300mg/kgc N-acetilcisteină i.v. (prima administrare 150 mg/kgc, timp de o oră, a doua administrare, timp de 4 ore, 12,5 mg/kgc/oră, iar ultima administrare este de 12,5 mg/kgc/oră, pentru următoarele 16 ore). Fără a fi diferențe majore față de calea de administrare intravenoasă, N-acetilcisteina se poate administra oral, pe parcursul a 72 de ore, după cum urmează: 140 mg/kgc, ca doză de încărcare, urmată de o doză de 70 mg/kgc la fiecare 4 ore (în total fiind necesare 17 doze) (26). Ca efecte secundare la utilizarea N-acetilcisteinei pot apărea: reacții anafilactoide sau vărsături și modificarea INR-ului (27). La întreruperea tratamentului cu N-acetilcisteină se recomandă dozarea ALT și a concentrației serice de Acetaminofen (28).
Pentru pacienții care nu pot preciza momentul ingestiei de Acetaminofen, se recomandă determinarea concentrației serice a acestuia și inițierea cât mai rapidă a N-acetilcisteinei; de asemenea, la sfârșitul perioadei de tratament se recomandă repetarea determinării concentrației serice de Acetaminofen.
Același protocol poate fi folosit și pentru femeile însărcinate care utilizează supradoze de Acetaminofen, aplicând nomograma Rumack-Matthew.
- Pacienții cu IHA determinată de infecția acută cu virusul hepatitic B pot beneficia de administrarea de analogi nucleos(t)idici (29);
- Pacienții cu infecție cu virusul Herpes simplex pot primi Aciclovir 5 mg/kgc (adaptat la funcția renală) la 8 ore, timp de 7 zile;
- În hepatita autoimună se recomandă prudență în utilizarea tratamentelor cu cortizon, acestea putând accentua riscul infecțios; poate fi utilizat Prednisonul 40-60 mg/zi la pacienții fără encefalopatie hepatica, însă instalarea acesteia este o indicație fermă pentru realizarea cât mai rapida a transplantului hepatic (30); 
- Pentru pacienții cu boală Wilson și IHA transplantul hepatic reprezintă o urgență, deoarece rolul chelatorilor de cupru în acest context este discutabil.
- După ingestia de Amanita phaloides se indică administrarea rapidă de cărbune activ, ce fixează amatoxina și ameliorează prognosticul.
- În sindromul Budd–Chiari — metodele utilizate pentru restabilirea fluxului venos hepatic la acești pacienți includ montarea unui șunt portosistemic intrahepatic transjugular (TIPS), tratament chirurgical sau tromboliză.
- În ficatul gras acut de sarcină - Nu există un tratament medicamentos specific. Prin urmare, principala măsură terapeutică constă în intervenția cezariană de urgență, după stabilizarea hemodinamică a mamei.
- Când etiologia subiacentă este necunoscută - N-acetilcisteina,  utilizată în principal în tratamentul toxicității induse de paracetamol, poate avea efecte benefice și în alte forme de IHA. Cu toate acestea, sunt necesare studii suplimentare înainte ca această terapie să poată fi recomandată de rutină în IHA de alte cauze decât toxicitatea indusă de paracetamol.

[bookmark: _Toc230110380]9.3. Tratamentul complicațiilor

1) Dezechilibrele hidroelectrolitice și acidobazice apar în contextul hipoperfuziei generalizate și al infecțiilor. De obicei, pacienții cu IHA dezvoltă alcaloză metabolică și respiratorie iar în stadiile avansate se instalează acidoza; alcaloza metabolică poate contribui la accentuarea encefalopatiei hepatice, prin favorizarea conversiei NH4 (ce nu poate traversa bariera hematoencefalică) în NH3 (ce o poate traversa) (31).
- Hipopotasemia poate accentua encefalopatia hepatică (prin creșterea sintezei renale de amoniac) și trebuie corectată cât mai repede.
- Hiponatremia, de asemenea frecventă în insuficiența hepatica, apare secundar secreției excesive a hormonului antidiuretic ce este indusă de hipoperfuzia tisulară; de aceea, pentru a preveni demielinizarea, corecția hiponatremiei trebuie realizată progresiv.
- Hipofosfatemia, uzual întâlnită la acești pacienți, reprezintă un element de prognostic favorabil, indicând regenerarea hepatocitară și trebuie corectată pentru a preveni complicațiile neuromusculare, respiratorii sau cardiace. 
- Hipoglicemia impune monitorizare frecventă și corecție rapidă cu soluții hipertonice de glucoză (32).
2) Spre deosebire de encefalopatia hepatică apărută la pacienții cu ciroză, al cărei tratament este patogenic și standardizat, managementul acesteia în contextul IHA este dificil și nu există un tratament specific, studiile demonstrând că Lactuloza sau Rifaximina nu sunt eficiente pentru acești pacienți. Se poate încerca terapia de înlocuire renală continuă (continuous renal replacement therapy – CRRT) în scopul îndepărtării amoniacului, ca o terapie de “punte” spre transplantul hepatic (33).
3) Edemul cerebral este întâlnit la pacienții cu encefalopatie hepatică stadiile III și IV și reprezintă principala cauză de deces a acestor pacienți, prin angajare cerebrală (4). Clinic, pacienții dezvoltă triada Cushing (hipertensiune, bradicardie, respirații neregulate) dar, uneori, chiar și în stadiile avansate, aceasta poate lipsi. Creșterea presiunii intracerebrale ar putea fi prevenită prin menținerea unui mediu liniștit în jurul pacienților, ridicarea capului patului sau administrare preventivă de soluții saline hipertone. Deoarece sonda naso-gastrică poate induce agitație psihomotorie și, implicit, creșterea presiunii intracerebrale, se recomandă ca aceasta să fie folosită numai la pacienții intubați. Se pot administra soluții hiperosmolare (Manitol 0,5-1 g/kgc, bolus i.v., cu monitorizarea natremiei și a volemiei), cu eficiență tranzitorie. Transplantul hepatic este singurul tratament eficient al acestei complicații. Se încearcă, în prezent, o serie de terapii experimentale, precum inducerea hipotermiei sau administrarea de Indometacin (ce determină vasoconstricție cerebrală și reduce edemul cerebral) (34).
4) Insuficiența renală acută apare la circa 50% dintre pacienții cu IHA, mai ales în cea indusă de consumul de Paracetamol (4). Poate fi prevenită prin evitarea utilizării medicamentelor nefrotoxice, prin perfuzarea adecvată sau, dacă s-a instalat, pacienții pot beneficia de diferite tehnici de hemofiltrare (de preferat cea continuă, venovenoasă, ce este mai bine tolerată decât cea intermitentă din punctul de vedere al echilibrului hemodinamic și al parametrilor legați de presiunea intracraniană) (35). 
5) Complicațiile pulmonare frecvent întâlnite în IHA sunt infecțiile și edemul pulmonar ce necesită antibioterapie adecvată, eventual suport ventilator (4).
Transplantul hepatic rămâne singura soluție terapeutică eficientă pentru pacienții cu IHA care, de altfel, sunt prioritari pe listele de transplant. O etapă dificilă în managementul acestor pacienți este reprezentat de identificarea pacienților care au șanse de vindecare în absența transplantului hepatic cât și a celor care nu vor supraviețui în absența acestuia; de aceea, studiile au demonstrat că pot fi considerați factori ce indică necesitatea transplantului hepatic: severitatea encefalopatiei hepatice, vârsta cât și cauza acesteia – Criteriile KING'S COLLEGE în IHA (Tabelul 6).

Tabelul 6. Criteriile KING'S COLLEGE pentru transplant hepatic în insuficiența hepatică acută
	CRITERIILE KING'S COLLEGE

	Insuficiența hepatică acută indusă de Acetaminofen
	Alte cauze de insuficiență hepatică acută

	· pH sub 7,3 (indiferent de gradul encefalopatiei hepatice) 
SAU
· encefalopatie hepatică stadiile III sau IV și
· timp de protrombină peste 100 sec și
· creatinina serică peste 3,4 mg/dl

	· timp de protrombină peste 100 sec (indiferent de gradul encefalopatiei hepatice)
SAU
oricare 3 dintre următoarele (indiferent de severitatea encefalopatiei hepatice):
1. vârsta sub 10 ani sau peste 40 ani
2. etiologia: hepatita nonA, nonB, reacții idiosincratice medicamentoase
3. icter instalat cu cel puțin 7 zile anterior apariției encefalopatiei
4. timpul d eprotrombină peste 50 sec
5. bilirubina serică peste 18 mg/dl



În absența transplantului hepatic s-a încercat terapia MARS (Molecular Adsorbent Recirculating System), care a crescut rata de supraviețuire la 60% dintre pacienți. De asemenea, în viitor, transplantul de hepatocite, xenotransplantarea – transplantarea unui organ nonuman (36), utilizarea factorului stimulator de colonii granulocitare ar putea fi soluții terapeutice de succes în IHA. 

În absența unui diagnostic cât mai precoce, a unui management terapeutic corect și eventual al transplantului hepatic evoluția pacienților cu IHA este nefavorabilă, spre complicații și deces.
Pacienții cu IHA pot dezvolta complicații clinice sau paraclinice:
- encefalopatie hepatică;
- edem cerebral;
- convulsii;
- insuficiență renală acută;
- edem pulmonar acut;
- infecții pulmonare;
- diselectrolitemii (hiponatremie, hipopotasemie);
- hipoglicemie;
- acidoza sau alcaloza metabolică (37).

Monitorizarea pacientului cu IHA este esențială în managementul terapeutic, având în vedere evoluția rapid progresivă și riscul crescut de dezvoltare a complicațiilor severe. Din acest motiv, pacienții cu IHA trebuie internați într-o unitate de terapie intensivă, ideal într-un centru cu posibilitatea efectuării transplantului hepatic.
Monitorizarea clinică trebuie să fie continuă și să includă evaluarea funcțiilor vitale: tensiunea arterială, frecvența cardiacă, frecvența respiratorie, saturația oxigenului, temperatura și diureza. De asemenea, este necesară aprecierea repetată a statusului neurologic, inclusiv a gradului encefalopatiei hepatice, întrucât agravarea rapidă a acesteia poate sugera apariția edemului cerebral și creșterea presiunii intracraniene.
Evaluarea biologică trebuie efectuată periodic, uneori chiar de mai multe ori pe zi, în funcție de severitatea clinică. Aceasta include:
· hemograma completă; 
· teste funcționale hepatice (AST, ALT, bilirubină totală și fracționată, fosfatază alcalină); 
· coagulograma (INR, timp de protrombină, fibrinogen); 
· glicemia; 
· funcția renală (uree, creatinină); 
· electroliții serici; 
· gazometria arterială și lactatul; 
· amoniemia. 
Creșterea amoniemiei, în special peste 150 µmol/L, se asociază cu risc crescut de edem cerebral și herniere cerebrală. În plus, dinamica parametrilor biologici poate avea valoare prognostică: scăderea aminotransferazelor asociată cu ameliorarea INR-ului și a bilirubinei poate sugera recuperare hepatică, în timp ce reducerea transaminazelor concomitent cu agravarea coagulopatiei și creșterea bilirubinei poate indica epuizare hepatocitară severă.
Se recomandă monitorizarea atentă a echilibrului hidroelectrolitic și acido-bazic, cu corectarea promptă a hipoglicemiei, hipopotasemiei și hiponatremiei. De asemenea, trebuie urmărite semnele sugestive pentru apariția infecțiilor bacteriene sau fungice, având în vedere susceptibilitatea crescută a acestor pacienți la complicații infecțioase.
Pacienții cu encefalopatie hepatică avansată necesită monitorizare neurologică intensivă și, frecvent, suport ventilator în stadiile avansate. 
Monitorizarea continuă permite identificarea precoce a pacienților cu evoluție nefavorabilă și evaluarea oportunității transplantului hepatic, care rămâne singura opțiune terapeutică curativă pentru un număr important dintre pacienții cu IHA.
La circa 60% dintre pacienți, prognosticul este favorabil chiar și în absența transplantului hepatic (38), iar principalii factori ce indică evoluția nefavorabilă sunt reprezentați de severitatea encefalopatiei hepatice, vârsta pacientului și cauza IHA (38); astfel, pacienții cu encefalopatie hepatică stadiile III sau IV, cu vârste sub 10 ani sau peste 40 de ani, au evoluție în general nefavorabilă. De asemenea, pacienții cu IHA determinată de Acetaminofen, hepatita ischemică sau steatoza acută de sarcină au șanse de supraviețuire mai mari comparativ cu cei cu IHA produsă de hepatita B, hepatita autoimună sau sindromul Budd-Chiari. Pentru pacienții aflați pe lista de transplant, prognosticul nu poate fi stabilit cu precizie, unii pacienți putând deceda în așteptarea acestuia (40-60%) (39). Supraviețuirea posttransplant este de circa 80% la un an, iar procentul cel mai mare de decese în această perioadă se înregistrează în primele 3 luni, deseori prin complicațiile neurologice și cele infecțioase induse de imunosupresie (6). 
În încercarea de a identifica pacienții cu indicație de transplant hepatic, în ultimii ani au fost imaginate câteva modele de predicție a evoluției bolii (40): criteriile King's College (Tabelul 6), MELD (Model for End-Stage Liver Disease) - utilizat, cu predilecție, pentru predicția supraviețuirii pacienților cu boli hepatice cronice dar care poate fi folosit și la cei cu IHA (bilirubină, ceratinină, INR), SOFA (Sequential Organ Failure Assessment) (41) sau Clichy.
Dintre acestea, criteriile King's College sunt cel mai frecvent utilizate, iar predictorii ce indică necesitatea transplantului hepatic sunt diferiți, în funcție de etiologie.
[bookmark: _Toc230110383]12. Anexe: 
Pentru IHA nu există instrumente specific validate pentru evaluarea calității vieții și a statusului functional al pacienților ce au depășit un astfel de episod sever; uneori, în scop de cercetare, pot fi utilizate instrumentele generale validate (de exemplu, SF-36, pentru evaluarea multidimensională a calității vieții).

